Senatul României a aprobat câteva modificări importante în regimul pașapoartelor. Românii care vor să își facă acest document sau trebuie să îl schimbe trebuie să știe aceste noi schimbări.
În ședința de luni, 18 martie, Senatul României a aprobat proiectul de lege propus de Guvern, cu privire la modificare Legii Legii nr. 248/2005 referitoare la regimul pașapoartelor.
Modificările adoptate de Senatul României vizează eliberarea pașapoartelor temporare și a gestionării documentelor de călătorie ale cetățenilor români.
Pașaportul simplu temporar va fi eliberat numai în situații de urgență, printre care deplasările în străinătate sau necesitatea de a continua călătoria, ori pentru reglementarea situației românilor aflați în străinătate care nu mai dețin documente de călătorie valabile, potrivit noului act normativ.
Totodată, proiectul reglementează preluarea datelor biometrice și personale ale românilor o singură dată de către personalul consular, însă acestea vor putea fi utilizate pentru eliberarea pașaportului simplu electronic, cât și pentru alte documente de călătorie, în conformitate cu cererile cetățenilor, informează Agerpres.
De asemenea, eliberarea succesivă a mai multor pașapoarte simple electronice pentru persoanele sub 18 ani se va face doar în baza unei hotărâri judecătorești sau a unei ordonanțe prezidențiale care să permită acest lucru.
Proiectul de lege are ca scop și redefinirea situațiilor excepționale în care românii pot să dețină două documente în același timp și stabilește obligațiile acestora în aceste cazuri.
Persoanelor care și-au pierdut cetățenia și nu au respectat obligația legală de a preda documentele în termen de 5 zile de la pierderea cetățeniei li se va anula automat pașapoartele eliberate anterior.
Proiectul de lege va fi transmis Camerei Deputaților pentru dezbatere și adoptare, fiind for decizional în acest caz.